6.1. TĀLĀS GAISMAS LUKTURI

6.1.1. SKAITS Divi vai četri.

6.1.2. IZKĀRTOJUMS Nav īpaši noteikts.

6.1.3. NOVIETOJUMS

6.1.3.1. PLATUMS Apgaismojošās virsmas ārmalas nekādā gadījumā nedrīkst būt tuvāk traktora galējai ārmalai kā tuvās gaismas lukturu ārmalas.

6.1.3.2. AUGSTUMS Nav īpaši noteikts.

6.1.3.3. GARUMS Iespējami tuvāk traktora priekšgalam; taču izstarojamā gaisma nekādā gadījumā nedrīkst radīt neērtības vadītājam tieši vai netieši, caur atpakaļskata spoguļiem un/vai citām atstarojošajām virsmām uz traktora.

6.1.4. ĢEOMETRISKĀ REDZAMĪBA Apgaismojošās virsmas redzamību, ieskaitot tās redzamību laukumos, kas šķiet neapgaismoti attiecīgajā novērošanas virzienā, nodrošina diverģējošajā telpā, kuras kontūras nosaka līnijas, kas savienojas ar apgaismojošās virsmas perimetru un veido vismaz 5° leņķi ar priekšējā luktura pamatasi.

6.1.5. IZKĀRTOJUMA VIRZIENS Virzienā uz priekšu. Bez ierīcēm, kas ir vajadzīgas, lai uzturētu pareizu regulējumu, un, ja ir divi tālās gaismas lukturu pāri, viens priekšējo lukturu pāris, kam ir vienīgi tālās gaismas lukturu funkcijas, drīkst būt grozāms atbilstoši stūres bloķēšanas leņķim ap asi, kura ir gandrīz vertikāla.

6.1.6. DRĪKST GRUPĒT ar tuvās gaismas lukturi un citiem priekšējiem lukturiem.

6.1.7. NEDRĪKST KOMBINĒT ar jebkuru citu lukturi.

6.1.8. DRĪKST SAVSTARPĒJI APVIENOT ar tuvās gaismas lukturi, ja vien tālās gaismas lukturis nav grozāms atbilstīgi stūres bloķēšanas leņķim; ar priekšējo gabarītgaismas (sānu) lukturi; ar priekšējo miglas lukturi; ar stāvgaismas lukturi.

6.1.9. ELEKTRISKIE SLĒGUMI Tālās gaismas lukturiem jābūt ieslēdzamiem tikai vienlaicīgi vai pārī. Pārslēdzot no tuvās uz tālo gaismu, jāieslēdzas vismaz vienam tālās gaismas lukturu pārim. Pārslēdzot no tālās uz tuvo gaismu, vienlaicīgi jāizslēdzas visiem tālās gaismas lukturiem. Tuvās gaismas lukturi drīkst būt ieslēgti vienlaicīgi ar tālās gaismas lukturiem.

6.1.10. KONTŪRA INDIKATORS Jāuzstāda obligāti.

6.1.11. CITAS PRASĪBAS Vienlaicīgi ieslēdzamo tālās gaismas lukturu kopējā maksimālā intensitāte nedrīkst pārsniegt 225 000 cd. Maksimālo gaismas stiprumu iegūst, saskaitot atsevišķās maksimālā stipruma vērtības, kas izmērītas, apstiprinot tipu, un norādītas attiecīgajos apstiprinājuma ziņojumos.

6.2. TUVĀS GAISMAS LUKTURI

6.2.1. SKAITS Divi (vai četri – sk. 6.2.3.2.1. punktu).

6.2.2. IZKĀRTOJUMS Nav īpaši noteikts.

6.2.3. NOVIETOJUMS

6.2.3.1. PLATUMS Nav īpaši noteikts.

6.2.3.2 AUGSTUMS VIRS ZEMES Ja ir uzstādīti tikai divi tuvās gaismas lukturi: vismaz 500 mm, ne vairāk kā 1 200 mm. Šo attālumu drīkst palielināt līdz 1 500 mm, ja uzbūves īpatnību dēļ 1 200 mm augstums neder, ņemot vērā traktora izmantošanas apstākļus un darba aprīkojumu.

6.2.3.2.1. Traktoriem, kam priekšgalā var uzstādīt pārvietojamas ierīces, papildus 6.2.3.2. punktā minētajiem lukturiem ne augstāk par 3 000 mm atļauj uzstādīt divus tuvās gaismas lukturus, ja elektriskais saslēgums ir tāds, ka abus tuvās gaismas lukturu pārus nevar ieslēgt vienlaikus.

6.2.3.3. GARUMS Iespējami tuvāk traktora priekšgalam; taču izstarojamā gaisma nekādā gadījumā nedrīkst radīt neērtības vadītājam tieši vai netieši, caur atpakaļskata spoguļiem un/vai citām atstarojošajām virsmām uz traktora.

6.2.4. ĢEOMETRISKĀ REDZAMĪBA To nosaka leņķis α un ß, kā noteikts 2.10. punktā: α= 15° uz augšu un 10° uz leju, ß= 45° uz āru un 5° uz iekšu. Šajā laukā jābūt redzamai gandrīz visai luktura gaismu izstarojošai virsmai. Paneļu vai citu aprīkojuma elementu atrašanās luktura tuvumā nedrīkst radīt sekundāru ietekmi, kas var radīt neērtības pārējiem ceļu satiksmes dalībniekiem.

6.2.5. IZKĀRTOJUMA VIRZIENS Priekšējo tuvās gaismas lukturu centrēšanā nedrīkst būt novirzes atkarībā no stūres bloķēšanas leņķa.

6.2.5.1. Ja tuvās gaismas lukturu augstums vienāds ar vai pārsniedz 500 mm un ir vienāds ar vai mazāks par 1 200 mm, jāpastāv iespējai nolaist tuvo gaismu zemāk par 0,5 līdz 4 %.

6.2.5.2. Ja tuvās gaismas lukturu augstums pārsniedz 1 200, bet nepārsniedz 1 500 mm, 6.2.5.1. punktā noteikto 4 % ierobežojumu var palielināt līdz 6 %; 6.2.3.2.1. punktā minētie tuvās gaismas lukturi jāizlīdzina tā, lai horizontālā līnija, kas atdala apgaismoto joslu no neapgaismotās, veicot mērījumus 15 m attālumā no luktura, atrastos tādā augstumā, kurš ir vienāds tikai ar pusi attāluma no zemes līdz luktura centram.

6.2.6. DRĪKST GRUPĒT ar tālās gaismas lukturiem un citiem priekšējiem lukturiem.

6.2.7. NEDRĪKST KOMBINĒT ar jebkuru citu lukturi.

6.2.8. DRĪKST SAVSTARPĒJI APVIENOT ar tālās gaismas lukturi, ja tas ir grozāms atbilstīgi stūres bloķēšanas leņķim; ar pārējiem priekšējiem lukturiem.

6.2.9. ELEKTRISKIE SLĒGUMI Vadības ierīcei, kas ir atbildīga par pārslēgšanu uz tuvo gaismu, vienlaicīgi jāizslēdz visi tālās gaismas lukturi. Tuvās gaismas lukturi drīkst būt ieslēgti vienlaicīgi ar tālās gaismas lukturiem.

6.2.10. KONTŪRA INDIKATORS Pēc izvēles.

6.2.11. CITAS PRASĪBAS Prasības, kas noteiktas 5.5.2. punktā, uz tuvās gaismas lukturiem neattiecas. Ir aizliegts uzstādīt priekšējos tuvās gaismas lukturus ar gaismas avotu(-iem), kas rada galveno tuvās gaismas staru kūli (saskaņā ar Noteikumiem Nr. 48), kura objektīvā gaismas plūsma pārsniedz 2 000 lūmenu.

6.3. PRIEKŠĒJIE MIGLAS LUKTURI

6.3.1. SKAITS Divi.

6.3.2. IZKĀRTOJUMS Nav īpaši noteikts.

6.3.3. NOVIETOJUMS:

6.3.3.1. PLATUMS Nav īpaši noteikts.

6.3.3.2. AUGSTUMS Ne zemāk kā 250 mm virs zemes. Neviens apgaismojošās virsmas punkts nedrīkst būt augstāks par visaugstāko punktu tuvās gaismas luktura apgaismojošajā virsmā.

6.3.3.3. GARUMS Iespējami tuvāk traktora priekšgalam; taču izstarojamā gaisma nekādā gadījumā nedrīkst radīt neērtības vadītājam tieši vai netieši, caur atpakaļskata spoguļiem un/vai citām atstarojošajām virsmām uz traktora.

6.3.4. ĢEOMETRISKĀ REDZAMĪBA To nosaka leņķis α un ß, kā noteikts 2.10. punktā: α= 5° uz augšu un uz leju, ß= 45° uz āru un 5° uz iekšu.

6.3.5. IZKĀRTOJUMA VIRZIENS Priekšējo miglas lukturu izkārtojums nedrīkst atšķirties atkarībā no stūres bloķēšanas leņķa. Tiem jābūt vērstiem uz priekšu un nevajadzētu lieki apžilbināt vai citādi traucēt pretimbraucējus un citus satiksmes dalībniekus.

6.3.6. DRĪKST GRUPĒT ar citiem priekšējiem lukturiem.

6.3.7. NEDRĪKST KOMBINĒT ar citiem priekšējiem lukturiem.

6.3.8. DRĪKST SAVSTARPĒJI APVIENOT ar tālās gaismas lukturiem, kas nav grozāmi atkarībā no stūres bloķēšanas leņķa, ja ir četri tālās gaismas lukturi; ar priekšējiem gabarītgaismas (sānu) lukturiem vai stāvgaismas lukturiem.

6.3.9. ELEKTRISKIE SLĒGUMI Jābūt iespējai ieslēgt un izslēgt miglas lukturus neatkarīgi no tālās un tuvās gaismas lukturiem un otrādi.

6.3.10. KONTŪRA INDIKATORS Pēc izvēles.

6.4. ATPAKAĻGAITAS LUKTURI

6.4.1. SKAITS Viens vai divi.

6.4.2. IZKĀRTOJUMS Nav īpaši noteikts.

6.4.3. NOVIETOJUMS

6.4.3.1. AUGSTUMS Ne zemāk par 250 mm un ne augstāk par 1 200 mm virs zemes.

6.4.3.2. PLATUMS Nav īpaši noteikts.

6.4.3.3. GARUMS Nav īpaši noteikts.

6.4.4. ĢEOMETRISKĀ REDZAMĪBA To nosaka leņķis α un ß, kā noteikts 2.10. punktā: α= 15° uz augšu un 5° uz leju, β= 45° pa labi un pa kreisi, ja ir tikai viens lukturis, β= 45° uz āru un 30° uz iekšu, ja ir divas ierīces.

6.4.5. IZKĀRTOJUMA VIRZIENS Virzienā uz aizmuguri.

6.4.6. DRĪKST GRUPĒT ar jebkuru citu pakaļējo lukturi.

6.4.7. NEDRĪKST KOMBINĒT ar citiem lukturiem.

6.4.8. NEDRĪKST SAVSTARPĒJI APVIENOT ar citiem lukturiem.

6.4.9. ELEKTRISKIE SLĒGUMI Drīkst iedegties un degt tikai tad, ja ir iedarbināta atpakaļgaita un: motors darbojas vai viena no ierīcēm, kas kontrolē motora iedarbināšanu vai izslēgšanu ir tādā stāvoklī, kas pieļauj motora darbību.

6.4.10. INDIKATORS Pēc izvēles.

6.5. VIRZIENRĀDĪTĀJI (SK. DIAGRAMMAS 5. PIELIKUMĀ)

6.5.1. SKAITS Ierīču skaitam jābūt tādam, lai tās varētu raidīt signālus, kas atbilst vienam no 6.5.2. punktā minētajiem izkārtojumiem.

6.5.2. IZKĀRTOJUMS A – divi priekšējie virzienrādītāji (1. kategorija), divi pakaļējie virzienrādītāji (2. kategorija). Šie lukturi var būt neatkarīgi, grupēti vai kombinēti. B – divi priekšējie virzienrādītāji (1. kategorija), divi dublējoši sānu virzienrādītāji (5. kategorija), divi pakaļējie virzienrādītāji (2. kategorija). Priekšējie un dublējošie sānu lukturi var būt neatkarīgi, grupēti vai kombinēti. C – divi priekšējie virzienrādītāji (1. kategorija), divi pakaļējie virzienrādītāji (2. kategorija), divi dublējoši sānu virzienrādītāji (5. kategorija) dažos gadījumos saskaņā ar 6.5.3.3. punktu. D – divi priekšējie virzienrādītāji (1. kategorija), divi pakaļējie virzienrādītāji (2. kategorija). A izkārtojums ir pieļaujams tikai traktoriem, kuru kopējais garums nepārsniedz 4,60 m un attālums starp apgaismojošo virsmu ārējām malām nepārsniedz 1,60 m. B, C un D izkārtojums der visiem traktoriem. Virzienrādītāju skaits, novietojums un horizontālā redzamība ir tāda, lai tie dod signālus atbilstoši vismaz vienam no turpmāk minētajiem izkārtojumiem. Redzamības leņķi iesvītroti diagrammās; redzamie leņķi ir minimālās vērtības, ko drīkst pārsniegt; visus redzamības leņķus mēra no apgaismojošās virsmas centra.

6.5.3. NOVIETOJUMS

6.5.3.1. PLATUMS Apgaismojošās virsmas mala, kas atrodas vistālāk no traktora gareniskās vidusplaknes, nedrīkst atrasties tālāk par 400 mm no traktora galējās ārmalas (izņemot 1. kategorijas C izkārtojuma virzienrādītājus). Attālums starp abu apgaismojošo virsmu iekšējām malām nedrīkst būt mazāks kā 500 mm. Priekšējo virzienrādītāju apgaismojošā virsma nedrīkst būt tuvāk par 40 mm priekšējo tuvās gaismas lukturu apgaismojošai virsmai vai priekšējiem miglas lukturiem, ja tādi ir. Ir pieļaujams mazāks attālums, ja gaismas stiprums virzienrādītāja pamatasī ir vismaz vienāds ar 400 cd.

6.5.3.2. AUGSTUMS Virs zemes 5. kategorijas virzienrādītājiem ne mazāk par 500 mm, 1. un 2. kategorijas virzienrādītājiem ne mazāk par 400 mm, visām kategorijām parasti ne vairāk par 1 900 mm. Ja traktora uzbūve atļauj ievērot šo maksimālo lielumu, apgaismojošās virsmas augstākais punkts drīkst būt 2 300 mm augstumā 5. kategorijas virzienrādītājiem, 1. un 2. kategorijai A izkārtojumā un 1. kategorijai B izkārtojumā; tas drīkst būt 2 100 mm augstumā 1. un 2. kategorijai citos izkārtojumos.

6.5.3.3. GARUMS Attālums starp 1. kategorijas sānu virzienrādītāja (B izkārtojums) apgaismojošās virsmas atskaites punktu un šķērsplakni, kas iezīmē traktora kopējā garuma priekšējo robežu, nedrīkst pārsniegt 1 800 mm. Ja traktora uzbūve atļauj ievērot minimālo redzamības leņķi, šo attālumu var palielināt līdz 2 600 mm. C izkārtojumā 5. kategorijas virzienrādītāji ir nepieciešami vienīgi tad, ja gareniskais attālums starp 1. un 2. kategorijas virzienrādītāju atskaites punktiem pārsniedz 6 m.

6.5.4. ĢEOMETRISKĀ REDZAMĪBA Horizontālie leņķi: skatīt izkārtojuma diagrammas. B un C izkārtojumā nedrīkst pārsniegt redzamības nāves leņķi 5°, kas attiecas uz aizmuguri no dublējošā sānu virzienrādītāja. Tomēr gadījumā, ja nav iespējams ievērot 5° robežu, to var palielināt līdz 10°. D izkārtojumā 10° leņķi, kas attiecas uz priekšējā virzienrādītāja iekšējo redzamības leņķi, var samazināt līdz 3° traktoriem, kuru kopējais platums nepārsniedz 1 400 mm. Vertikālie leņķi: 15° virs un zem horizontāles. B un C izkārtojumā dublējošā sānu virzienrādītāja vertikālo leņķi zem horizontāles drīkst samazināt līdz 10°, ja augstums nepārsniedz 1 900 mm. Tas pats attiecas uz 1. kategorijas virzienrādītājiem B un D izkārtojumā.

6.5.5. IZKĀRTOJUMA VIRZIENS Ja luktura ražotājs ir noteicis īpašus noteikumus attiecībā uz uzstādīšanu, tie ir jāievēro.

6.5.6. DRĪKST GRUPĒT ar vienu vai vairākiem lukturiem, kurus nedrīkst aizsegt.

6.5.7. NEDRĪKST KOMBINĒT ar citu lukturi, izņemot gadījumus, kas atrunāti 6.5.2. punktā.

6.5.8. DRĪKST SAVSTARPĒJI APVIENOT ar stāvgaismas lukturi, bet tikai 5. kategorijas virzienrādītāju gadījumā.

6.5.9. ELEKTRISKIE SLĒGUMI Virzienrādītājiem jābūt ieslēdzamiem neatkarīgi no pārējiem lukturiem. Visiem virzienrādītājiem, kas ir traktora vienā pusē, jābūt ieslēdzamiem un izslēdzamiem ar vienu vadības ierīci un jāmirgo sinhroni.

6.5.10. DARBĪBAS INDIKATORS Obligāta prasība attiecībā uz visiem virzienrādītājiem, ko vadītājs tieši neredz. Tas var būt optisks vai akustisks, vai apvienots. Ja tas ir optisks, tas mirgo, nodziest vai paliek ieslēgts bez mirgošanas vai ievērojami maina svārstību biežumu, kad ir traucēta kāda virzienrādītāja darbība, izņemot dublējošus sānu virzienrādītājus. Ja tas darbojas tikai akustiski, tam jābūt skaidri dzirdamam un ievērojami jāmaina svārstību biežums jebkura darbības traucējuma gadījumā. Ja traktors ir aprīkots darbam ar piekabi, tam jābūt aprīkotam ar īpašu optisko darbības indikatoru, kas ir paredzēts piekabes virzienrādītājiem, ja vilcēja traktora indikators neļauj konstatēt jebkuru kļūmi virzienrādītāju darbībā šādi izveidotā traktora un piekabes savienojumā.

6.5.11. CITAS PRASĪBAS Lukturiem jābūt ar gaismu, kas mirgo 90 ± 30 reižu minūtē. Iedarbinot gaismas signāla kontrolierīci, ne vēlāk kā vienas sekundes laikā jāparādās gaismai, un ne vēlāk kā pusotras sekundes laikā tai pirmoreiz jānodziest. Ja traktors ir aprīkots darbam ar piekabi, traktora virzienrādītāju vadības ierīce iedarbina arī piekabes virzienrādītājus. Ja vienā virzienrādītājā ir bojājums, izņemot īsslēgumu, pārējiem virzienrādītājiem jāturpina mirgot, bet mirgošanas biežums šādos apstākļos var atšķirties no noteiktā.

6.6. AVĀRIJAS SIGNĀLS

6.6.1. SKAITS Kā norādīts attiecīgajās 6.5. punkta iedaļās.

6.6.2. IZKĀRTOJUMS

6.6.3. NOVIETOJUMS

6.6.3.1. PLATUMS

6.6.3.2. AUGSTUMS

6.6.3.3 GARUMS

6.6.4. ĢEOMETRISKĀ REDZAMĪBA

6.6.5. IZKĀRTOJUMA VIRZIENS

6.6.6. DRĪKST/NEDRĪKST GRUPĒT

6.6.7. DRĪKST/NEDRĪKST KOMBINĒT

6.6.8. DRĪKST/NEDRĪKST SAVSTARPĒJI APVIENOT

6.6.9. ELEKTRISKIE SLĒGUMI Signālu ieslēdz ar īpašas vadības ierīces palīdzību, kas dod iespēju visiem virzienrādītājiem darboties sinhroni.

6.6.10. KONTŪRA INDIKATORS Mirgojošs gaismas brīdinājuma signāls, kas var darboties kopā ar 6.5.10. punktā norādīto indikatoru(-iem).

6.6.11. CITAS PRASĪBAS Kā noteikts 6.5.11. punktā. Ja traktors ir aprīkots darbam ar piekabi, avārijas signāla vadības ierīcei jāspēj iedarbināt arī piekabes virzienrādītājus. Avārijas signālam jāfunkcionē pat tad, ja ierīce, kas iedarbina vai apstādina motoru, atrodas stāvoklī, kurā nav iespējams iedarbināt motoru.

6.7. BREMŽU SIGNĀLLUKTURI

6.7.1. SKAITS Divi.

6.7.2. IZKĀRTOJUMS Nav īpaši noteikts.

6.7.3. NOVIETOJUMS

6.7.3.1. PLATUMS Ne tuvāk par 500 mm cits no cita. Šo attālumu drīkst samazināt līdz 400 mm, ja traktora kopējais platums ir mazāks par 1 400 mm.

6.7.3.2. AUGSTUMS Virs zemes ne zemāk par 400 mm, ne augstāk par 1 900 mm vai ne augstāk par 2 100 mm, ja korpusa formas dēļ nav iespējams iekļauties 1 900 mm.

6.7.3.3. GARUMS Nav īpaši noteikts.

6.7.4. ĢEOMETRISKĀ REDZAMĪBA Horizontālais leņķis: 45° uz āru un uz iekšu. Vertikālais leņķis: 15° virs un zem horizontāles. Vertikālo leņķi zem horizontāles drīkst samazināt līdz 10°, ja lukturi atrodas zemāk par 1 500 mm virs zemes, līdz 5°, ja lukturi atrodas zemāk par 750 mm virs zemes.

6.7.5. IZKĀRTOJUMA VIRZIENS Virzienā uz transportlīdzekļa aizmuguri.

6.7.6. DRĪKST GRUPĒT ar vienu vai vairākiem citiem pakaļējiem lukturiem.

6.7.7. NEDRĪKST KOMBINĒT ar citu lukturi.

6.7.8. DRĪKST SAVSTARPĒJI APVIENOT ar pakaļējo gabarītgaismas (sānu) lukturi vai stāvgaismas lukturi.

6.7.9. ELEKTRISKIE SLĒGUMI jāiedegas, kad iedarbina darba bremzes.

6.7.10. DARBĪBAS INDIKATORS Pēc izvēles. Ja tāds ir, jābūt nemirgojošam brīdinājuma lukturim, kas iedegas, kad ir traucēta bremžu signālluktura darbība.

6.7.11. CITAS PRASĪBAS Bremžu signāllukturu gaismas stiprumam jābūt ievērojami lielākam par pakaļējo gabarītgaismas (sānu) lukturu gaismas stiprumu.

6.8. PRIEKŠĒJIE GABARĪTGAISMAS (SĀNU) LUKTURI

6.8.1. SKAITS Divi vai četri (sk. 6.8.3.2. punktu).

6.8.2 IZKĀRTOJUMS Nav īpaši noteikts.

6.8.3. NOVIETOJUMS

6.8.3.1. PLATUMS Apgaismojošās virsmas punkts, kas atrodas vistālāk no transportlīdzekļa gareniskās vidusplaknes, nedrīkst būt vairāk kā 400 mm no transportlīdzekļa galējās ārmalas. Attālums starp abu apgaismojošo virsmu attiecīgajām iekšējām malām nedrīkst būt mazāks kā 500 mm.

6.8.3.2. AUGSTUMS Ne zemāk par 400 mm virs zemes, ne augstāk par 1 900 mm vai ne augstāk par 2 100 mm, ja korpusa formas dēļ nav iespējams iekļauties 1 900 mm, kā tas ieteikts iepriekš. Ja traktori ir aprīkoti tā, lai priekšgalā varētu uzstādīt portālās ierīces, kas varētu aptumšot obligāto priekšējo gabarītgaismas (sānu) lukturu gaismu, augstumā, kad nepārsniedz 3 000 mm, drīkst uzstādīt divus papildu priekšējos gabarītgaismas (sānu) lukturus.

6.8.3.3. GARUMS Nav īpaši noteikts, ka lukturiem jābūt vērstiem uz priekšu un jāievēro 6.8.4. punktā norādītie ģeometriskās redzamības leņķi.

6.8.4. ĢEOMETRISKĀ REDZAMĪBA Horizontālais leņķis diviem priekšējiem gabarītgaismas (sānu) lukturiem: 10° uz iekšu un 80° uz āru. Taču 10° leņķi uz iekšu drīkst samazināt līdz 5°, ja korpusa formas dēļ nav iespējams iekļauties 10°. Traktoriem, kuru kopējais platums nepārsniedz 1 400 mm, šo leņķi drīkst samazināt līdz 3°, ja korpusa formas dēļ nav iespējams iekļauties 10°. Vertikālais leņķis 15° virs un zem horizontāles. Vertikālo leņķi zem horizontāles drīkst samazināt līdz 10°, ja lukturis atrodas zemāk par 1 900 mm virs zemes, un līdz 5°, ja zemāk par 750 mm.

6.8.5. IZKĀRTOJUMA VIRZIENS Virzienā uz priekšu.

6.8.6. DRĪKST GRUPĒT ar jebkuru citu priekšējo lukturi.

6.8.7. NEDRĪKST KOMBINĒT ar citiem lukturiem.

6.8.8. DRĪKST SAVSTARPĒJI APVIENOT ar jebkuru citu priekšējo lukturi.

6.8.9. ELEKTRISKIE SLĒGUMI Nav īpaši noteikts.

6.8.10. INDIKATORS Jāuzstāda obligāti. Šim indikatoram nav jāmirgo. Tas nav vajadzīgs, ja kontrolpults apgaismojumu var ieslēgt tikai vienlaicīgi ar priekšējiem gabarītgaismas (sānu) lukturiem.

6.9. PAKAĻĒJIE GABARĪTGAISMAS (SĀNU) LUKTURI

6.9.1. SKAITS Divi.

6.9.2. IZKĀRTOJUMS Nav īpaši noteikts.

6.9.3. NOVIETOJUMS

6.9.3.1. PLATUMS Apgaismojošās virsmas punkts, kas atrodas vistālāk no traktora gareniskās vidusplaknes, nedrīkst būt vairāk kā 400 mm no traktora galējās ārmalas. Attālums starp divu apgaismojošo virsmu iekšējām malām nedrīkst būt mazāks par 500 mm. Šo attālumu drīkst samazināt līdz 400 mm, ja traktora kopējais platums ir mazāks par 1 400 mm.

6.9.3.2. AUGSTUMS Ne zemāk kā 400 mm un ne augstāk kā 1 900 mm virs zemes (2 100 mm ārkārtas gadījumos, ja virsbūves formas dēļ nav iespējams iekļauties 1 900 mm).

6.9.3.3. GARUMS Nav īpaši noteikts.

6.9.4. ĢEOMETRISKĀ REDZAMĪBA Horizontālais leņķis Diviem pakaļējiem (sānu) lukturiem: 45° uz iekšu un 80° uz āru vai 80° uz iekšu un 45° uz āru. Vertikālais leņķis 15° virs un zem horizontāles. Vertikālo leņķi zem horizontāles drīkst samazināt līdz 10°, ja lukturis atrodas zemāk par 1 500 mm virs zemes, un līdz 5°, ja zemāk par 750 mm.

6.9.5. IZKĀRTOJUMA VIRZIENS Uz aizmuguri.

6.9.6. DRĪKST GRUPĒT ar jebkuru citu pakaļējo lukturi.

6.9.7. DRĪKST KOMBINĒT ar pakaļējās numura zīmes apgaismojuma lukturi.

6.9.8. DRĪKST SAVSTARPĒJI APVIENOT ar bremžu signāllukturi, pakaļējo miglas lukturi vai stāvgaismas lukturi.

6.9.9. ELEKTRISKIE SLĒGUMI Nav īpaši noteikts.

6.9.10. KONTŪRA INDIKATORS Tam jābūt kombinētam ar priekšējiem gabarītgaismas (sānu) lukturiem. Šim indikatoram nav jāmirgo. Tas nav vajadzīgs, ja kontrolpults apgaismojumu var ieslēgt tikai vienlaicīgi ar priekšējiem gabarītgaismas (sānu) lukturiem.

6.10. PAKAĻĒJIE MIGLAS LUKTURI

6.10.1. SKAITS Viens vai divi.

6.10.2. IZKĀRTOJUMS Tāds, lai tiktu ievēroti ģeometriskās redzamības nosacījumi.

6.10.3. NOVIETOJUMS

6.10.3.1. PLATUMS Ja ir tikai viens pakaļējais miglas lukturis, tam jāatrodas pretējā pusē no traktora gareniskās vidusplaknes attiecībā pret satiksmes virzienu, kas noteikts reģistrācijas valstī. Jebkurā gadījumā attālumam starp pakaļējo miglas lukturi un bremžu signāllukturi jābūt lielākam par 100 mm.

6.10.3.2. AUGSTUMS Ne zemāk par 250 mm virs zemes, ne augstāk par 1 900 mm vai ne augstāk par 2 100 mm, ja korpusa formas dēļ nav iespējams iekļauties 1 900 mm.

6.10.3.3. GARUMS Nav īpaši noteikts.

6.10.4. ĢEOMETRISKĀ REDZAMĪBA Horizontālais leņķis: 25° uz iekšu un uz āru. Vertikālais leņķis: 5° virs un zem horizontāles.

6.10.5. IZKĀRTOJUMAVIRZIENS Uz aizmuguri.

6.10.6. DRĪKST GRUPĒT ar jebkuru citu pakaļējo lukturi.

6.10.7. NEDRĪKST KOMBINĒT ar citiem lukturiem.

6.10.8. DRĪKST SAVSTARPĒJI APVIENOT ar pakaļējo gabarītgaismas (sānu) lukturi vai stāvgaismas lukturi.

6.10.9. ELEKTRISKIE SLĒGUMI Tiem jānodrošina, lai pakaļējais miglas lukturis darbojas vienīgi tad, ja ir ieslēgti tuvās gaismas vai tālās gaismas lukturi un priekšējie miglas lukturi, vai to apvienojums. Slēgumiem jābūt tādiem, lai ieslēgts pakaļējais miglas lukturis spētu darboties vienlaicīgi ar tālās gaismas lukturiem, tuvās gaismas lukturiem un priekšējiem miglas lukturiem. Ja aizmugurējais miglas lukturis ir ieslēgts, darbinot tālās gaismas vai tuvās gaismas vadības ierīci, aizmugurējais miglas lukturis nedrīkst izslēgties. Ja ir priekšējie miglas lukturi, pakaļējam miglas lukturim jābūt izslēdzamam neatkarīgi no priekšējiem miglas lukturiem.

6.10.10. KONTŪRA INDIKATORS Jāuzstāda obligāti. Neatkarīga signāllampiņa ar nemainīgu gaismas intensitāti.

6.11. STĀVGAISMAS LUKTURI

6.11.1. SKAITS Atkarībā no izkārtojuma.

6.11.2. IZKĀRTOJUMS Divi lukturi priekšā un divi aizmugurē vai viens lukturis katrā pusē.

6.11.3. NOVIETOJUMS

6.11.3.1. PLATUMS Apgaismojošās virsmas punkts, kas atrodas vistālāk no traktora gareniskās vidusplaknes, nedrīkst būt vairāk kā 400 mm no traktora galējās ārmalas. Turklāt, ja lukturi veido pāri, tiem jābūt izvietotiem simetriski attiecībā pret traktora garenisko vidusplakni.

6.11.3.2. AUGSTUMS Ne zemāk par 400 mm virs zemes, ne augstāk par 1 900 mm vai ne augstāk par 2 100 mm, ja korpusa formas dēļ nav iespējams iekļauties 1 900 mm.

6.11.3.3. GARUMS Nav īpaši noteikts.

6.11.4. ĢEOMETRISKĀ REDZAMĪBA Horizontālais leņķis: 45° uz āru, uz priekšu un uz aizmuguri. Vertikālais leņķis: 15° virs un zem horizontāles. Vertikālo leņķi zem horizontāles drīkst samazināt līdz 10°, ja lukturis atrodas zemāk par 1 900 mm virs zemes; un līdz 5°, ja zemāk par 750 mm.

6.11.5. IZKĀRTOJUMA VIRZIENS Tāds, lai lukturi atbilst redzamības prasībām virzienā uz priekšu un uz aizmuguri.

6.11.6. DRĪKST GRUPĒT ar jebkuru citu lukturi.

6.11.7. NEDRĪKST KOMBINĒT ar citiem lukturiem.

6.11.8. DRĪKST SAVSTARPĒJI APVIENOT priekšā ar priekšējiem gabarītgaismas (sānu) lukturiem, tuvās gaismas lukturiem, tālās gaismas lukturiem un priekšējiem miglas lukturiem, aizmugurē: ar gabarītgaismas (sānu) lukturiem, bremžu signāllukturiem un pakaļējiem miglas lukturiem, ar 5. kategorijas virzienrādītājiem.

6.11.9. ELEKTRISKIE SLĒGUMI Saslēgumam jānodrošina traktora vienas puses stāvgaismas luktura(-u) iedegšanās neatkarīgi no pārējiem lukturiem.

6.11.10. INDIKATORS Pēc izvēles. Ja ir, tam jābūt tādam, lai to nesajauc ar gabarītgaismas (sānu) lukturu indikatoru.

6.11.11. CITAS PRASĪBAS Šā indikatora darbību var arī nodrošināt, vienlaicīgi ieslēdzot priekšējos un pakaļējos (sānu) lukturus vienā traktora pusē.

6.12. KONTŪRGAISMAS LUKTURI

6.12.1. SKAITS Divi no priekšpuses un divi no aizmugures redzami lukturi.

6.12.2. IZKĀRTOJUMS Nav īpaši noteikts.

6.12.3. NOVIETOJUMS

6.12.3.1. PLATUMS Pēc iespējas tuvāk traktora galējai ārmalai.

6.12.3.2. AUGSTUMS jebkurš augstums, kurā var nodrošināt prasīto novietojumu platumā un lukturu simetriju.

6.12.3.3. GARUMS Nav īpaši noteikts.

6.12.4. ĢEOMETRISKĀ REDZAMĪBA Horizontālais leņķis: 80° uz āru. Vertikālais leņķis: 5° virs un 20° zem horizontāles.

6.12.5. IZKĀRTOJUMA VIRZIENS Tāds, lai lukturi atbilst redzamības prasībām virzienā uz priekšu un uz aizmuguri.

6.12.6. NEDRĪKST GRUPĒT

6.12.7. NEDRĪKST KOMBINĒT ar citiem lukturiem.

6.12.8. NEDRĪKST SAVSTARPĒJI APVIENOT

6.12.9. ELEKTRISKIE SLĒGUMI Nav īpaši noteikts.

6.12.10. INDIKATORS Jāuzstāda obligāti.

6.12.11. CITAS PRASĪBAS Pieņemot, ka ir ievēroti visi pārējie noteikumi, lukturi, kas ir redzams no priekšpuses, un lukturi, kas ir redzams no aizmugures, drīkst apvienot vienā ierīcē. Kontūrgaismas luktura novietojumam attiecībā pret atbilstošo gabarītgaismas (sānu) lukturi jābūt tādam, lai attālums starp to punktu projekciju uz vertikālo šķērsplakni, kuri atrodas vistuvāk viens otram uz divu apskatāmo lukturu apgaismojošajām virsmām, nebūtu mazāks par 200 mm.

6.13. DARBA LUKTURI

6.13.1. SKAITS

6.13.2. IZKĀRTOJUMS

6.13.3. NOVIETOJUMS Nav īpaši noteikts.

6.13.4. ĢEOMETRISKĀ REDZAMĪBA

6.13.5. IZKĀRTOJUMA VIRZIENS

6.13.6. NEDRĪKST GRUPĒT

6.13.7. NEDRĪKST KOMBINĒT ar citu lukturi.

6.13.8. NEDRĪKST SAVSTARPĒJI APVIENOT

6.13.9. ELEKTRISKIE SLĒGUMI Šo lukturi jāspēj darbināt neatkarīgi no visiem citiem lukturiem.

6.13.10. INDIKATORS Jāuzstāda obligāti.

6.14. PAKAĻĒJIE ATSTAROTĀJI, KAM NAV TRIJSTŪRA FORMAS

6.14.1. SKAITS Divi vai četri.

6.14.2. IZKĀRTOJUMS Nav īpaši noteikts.

6.14.3. NOVIETOJUMS

6.14.3.1. PLATUMS Ievērojot 6.14.4.1. punkta noteikumus, apgaismojošās virsmas punkts, kas atrodas vistālāk no traktora gareniskās vidusplaknes, nedrīkst būt vairāk kā 400 mm no traktora galējās ārmalas. Attālums starp atstarotāju iekšējām malām nedrīkst būt mazāks par 600 mm. Šo attālumu drīkst samazināt līdz 400 mm, ja traktora kopējais platums ir mazāks par 1 300 mm.

6.14.3.2. AUGSTUMS Ievērojot 6.14.4.1. punkta noteikumus, ne zemāk kā 400 mm un ne augstāk kā 900 mm virs zemes. Bet augšējo robežu drīkst palielināt līdz ne vairāk kā 1 200 mm, ja nevar iekļauties 900 mm augstumā, neizmantojot stiprinājumus, kurus var viegli sabojāt vai saliekt.

6.14.3.3. GARUMS Nav īpaši noteikts.

6.14.4. ĢEOMETRISKĀ REDZAMĪBA Horizontālais leņķis 30° uz iekšu un uz āru. Vertikālais leņķis 15° virs un zem horizontāles. Vertikālo leņķi zem horizontāles drīkst samazināt līdz 5°, ja lukturis atrodas zemāk par 750 mm.

6.14.4.1. Ja nav iespējams izpildīt iepriekšminētās prasības attiecībā uz novietojumu un redzamību, var uzstādīt četrus atstarotājus saskaņā ar šādiem uzstādīšanas norādījumiem:

6.14.4.1.1. Diviem atstarotājiem jāatrodas ne augstāk par 900 mm virs zemes. Bet augšējo robežu drīkst palielināt līdz ne vairāk kā 1 200 mm, ja nevar iekļauties 900 mm augstumā, neizmantojot stiprinājumus, kurus var viegli sabojāt vai saliekt. Attālumam starp atstarotāju iekšējām malām jābūt vismaz 300 mm, un to vertikālās redzamības leņķim virs horizontāles jābūt vismaz 15°.

6.14.4.1.2. Pārējiem diviem jāiekļaujas 2 100 mm maksimālā augstuma robežās virs zemes un jāatbilst 6.14.3.1. punkta prasībām.

6.14.5. IZKĀRTOJUMA VIRZIENS Uz aizmuguri.

6.14.6. DRĪKST GRUPĒT Ar jebkuru citu lukturi.

6.14.7. CITAS PRASĪBAS Atstarotāja apgaismojošajai virsmai drīkst būt kopējas daļas ar jebkuru citu pakaļējo lukturi.

6.15. SĀNU ATSTAROTĀJI, KAM NAV TRIJSTŪRA FORMAS

6.15.1. SKAITS Divi vai četri.

6.15.2. IZKĀRTOJUMS Viens vai divi katrā traktora pusē, ja traktora kopējais garums ir 6 m. Divi katrā pusē, ja traktora kopējais garums > 6 m. Atstarojošajai virsmai jābūt uzstādītai vertikālā plaknē (maksimālais novirzes leņķis 10°), kas ir paralēla transportlīdzekļa gareniskajai asij.

6.15.3. NOVIETOJUMS

6.15.3.1. PLATUMS Nav īpaši noteikts.

6.15.3.2. AUGSTUMS Ne zemāk par 400 mm un ne augstāk par 900 mm virs zemes. Bet augšējo robežu drīkst palielināt līdz ne vairāk kā 1 200 mm, ja nevar iekļauties 900 mm augstumā, neizmantojot stiprinājumus, kurus var viegli sabojāt vai saliekt.

6.15.3.3. GARUMS Vienam atstarotājam jāatrodas ne tālāk kā 3 m attālumā no traktora galējā priekšējā punkta, un tam pašam atstarotājam vai otram atstarotājam jāatrodas ne tālāk kā 3 m no traktora galējā aizmugurējā punkta. Attālums starp diviem atstarotājiem, kas atrodas tajā pašā traktora pusē, nedrīkst pārsniegt 6 m.

6.15.4. ĢEOMETRISKĀ REDZAMĪBA Horizontālais leņķis 20° uz āru, uz priekšu un uz aizmuguri. Vertikālais leņķis 10° virs un zem horizontāles. Vertikālo leņķi zem horizontāles drīkst samazināt līdz 5°, ja lukturis atrodas zemāk par 750 mm.

6.16. PAKAĻĒJĀS NUMURA ZĪMES APGAISMOJUMA LUKTURI

6.16.1. SKAITS Tāda, lai ierīce spētu apgaismot numura zīmei paredzēto vietu.

6.16.2. IZKĀRTOJUMS

6.16.3. NOVIETOJUMS

6.16.3.1. PLATUMS

6.16.3.2. AUGSTUMS

6.16.3.3. GARUMS

6.16.4. ĢEOMETRISKĀ REDZAMĪBA

6.16.5. IZKĀRTOJUMA VIRZIENS

6.16.6. DRĪKST GRUPĒT ar vienu vai vairākiem pakaļējiem lukturiem.

6.16.7. DRĪKST KOMBINĒT ar pakaļējiem gabarītgaismas (sānu) lukturiem.

6.16.8. NEDRĪKST SAVSTARPĒJI APVIENOT ar jebkuru citu lukturi.

6.16.9. INDIKATORS Pēc izvēles. Ja tāds pastāv, tā funkcijas veic priekšējo un pakaļējo gabarītgaismas (sānu) lukturu indikators.